สวัสดีค่ะ หนูได้ไปพบคุณแล้วค่ะ พอดีตอนนั้นทานยาคุมไม่ตรงเวลาและทานไม่หมดแผงด้วยค่ะ เลยไปพบสูติที่ทำคลอดให้ค่ะ คุณอัลตร้าซาวด์แล้วยังปกติอยู่ค่ะ จึงให้ทานยาคุมมาร์วิลอนเพื่อหยุดเลือดกระปริบกระปรอย พอทานก็หายค่ะ แต่พอทานได้เม็ดที่19 มีเลือดปจด.ออกมา8วันค่ะ และหลังจากที่ปจด.หายก็เป็นเหมือนเดิมค่ะ คือมีเลือดจางๆติดทิชชู่หลังปัสสวะเสร็จเหมือนเดิมค่ะ หนูไม่อยากทานยาคุมแล้วค่ะ แต่ก็กังวลเรื่องเลือดออก ยาคุมมีผลอะไรกับเชื้อHPVที่หนูเป็นมั้ยคะ
สวัสดีค่ะ หากทานยาคุมกำเนิดถึงเม็ดที่ 19 แล้วได้มีเลือดออกมา เลือดที่ออกถือเป็นผลข้างเคียงจากยาคุมกำเนิดได้ ไม่ใช่ประจำเดือน อย่างไรก็ตาม เมื่อทานยาคุมจนถึงเม็ดแป้ง แล้วยังมีเลือดออกมา เลือดดังกล่าวจะถือเป็นประจำเดือนค่ะหลังจากนั้น หากได้เริ่มทานยาคุมกำเนิดแผงใหม่ แล้วยังคงมีเลือดออกมาอีก ก็อาจพิจารณาหยุดทานยาคุมกำเนิดไปค่ะ โดยหากไม่ได้ต้องการที่จะทานเพื่อคุมกำเนิด ก็อาจไม่ต้องทานยาคุมต่อไปอีก แต่หากยังต้องการที่จะคุมกำเนิด ก็อาจเปลี่ยนยี่ห้อ เป็นชนิดที่มีฮอร์โมนสูงขึ้น ซึ่งก็จะช่วยลดผลข้างเคียงของการมีเลือดออกกะปริดกะปรอยได้ค่ะแต่หากหยุดทานยาคุมกำเนิดไปแล้ว ยังคงมีเลือดออกมาอีกเรื่อยๆ ก็ควรกลับไปพบสูติ-นรีแพทย์เพื่อตรวจอีกครั้งค่ะส่วนเรื่องการติดเชื้อ HPV หากมีแค่การติดเชื้อ แต่ยังไม่พบเซลล์ปากมดลูกที่ผิดปกติ ก็ไม่ได้เป็นสาเหตุที่ทำให้มีเลือดออกมาค่ะ